**TEDENSKI PLAN OPB od 30. marca do 3. aprila 2020**

**NE POZABI: ROKE SI UMIVAJ Z MILOM, ne pozabi na kožo med prsti.**

|  |
| --- |
| **Za 4. in 5. razred velja, da si v beležko zapisuješ, kaj zanimivega si v dnevu počel, v prostem času. Tako bo nastal tvoj OSEBNI DNEVNIK. Karkoli boste izdelali, shranite, in ko boste prišli v šolo, izdelke pokažete učiteljici. Tako bo nastala še zanimiva razstava. In ker se bomo takrat še rajši družili, bo zanimivo prav vse, kar boste naredili.** |

|  |  |  |
| --- | --- | --- |
| **DEJAVNOST** | **VSAK DAN** | **Razmisli, pogovarjaj se …** |
| **KOSILO** | Še vedno vsak dan pomagam pri pripravi kosila ali večerje, pospravljam mizo. Bonton pri jedi imam že v malem prstu. **V tem tednu se urim v pripravljanju pogrinjka.**  | Preizkusi se v pripravi pogrinjkov. **Načrt najdeš na koncu tabele.**  |
| **SPROSTITVENA DEJAVNOST** | Telovadne vaje ([**video**](http://www.desetminutna-vadba.si/exercises.html)), sprehod; igre z žogo na dvorišču; vožnja po kolesarski poti (aktivnosti so odvisne od vremenskih razmer) Risanje, barvanje, branje ali poslušanje pravljic … Če potrebuješ počitek, je dovoljeno tudi poležavanje. A pazi, s poležavanjem ni dobro pretiravati.  | Na sprehodu opazuj rastline in živali. **Poimenuj jih.** Izberi dve rastlini in ju opazuj na vsakem sprehodu. Se je kaj spremenilo od prejšnjega sprehoda? |
| **SAMOSTOJNO UČENJE** | Delo po planu razreda, ki ga obiskujem.  |  |
| **USTVARJALNO PREŽIVLJANJE ČASA** **OPOMBA:**Razlage iger in še več idej najdeš na spletni strani za OPB. Učitelji se trudimo in jih redno dopolnjujemo.  | **Igre na prostem po izbiri otrok:** Zemljo krast, Gumitvist, Ristanc, Punce, punce ven, Zadeni tarčo ipd.Opise in navodila za igre poišči na spletni strani šole. **Igre ob slabem vremenu po izbiri otrok:**En kovač konja kuje; Škarje, kamen, list; Leti, leti; Izdelam svojo družabno igro …**Ustvarjam:** Izdelam cvetoče drevo, papirnate rože, papirnata letala ... **Razgibavanje možganov**: rebusi, križankeOpravljam naloge, ki mi jih naložijo starši in jih zmorem narediti: pospravim igrače, počistim sobo, odnesem smeti, pravilno ločujem odpadke, zalijem rože, nahranim hišne ljubljenčke, pospravim posodo …  | Prejšnji vikend smo prestavili kazalce na uri. Si opazil-a, kakšne spremembe? Pripoveduj o njih. Če si (ali pa še boš) karkoli ustvarjal-a in bi rad-a svoje izdelke delil-a z učenci naše šole, prosi starše, da izdelek fotografirajo in pošljejo na mail lilijana.pelc@guest.arnes.si Izdelek bomo objavili na spletni strani šole v fotogaleriji.  |

 **PAHLJAČA -** za lažje delo si oglej [video](https://www.youtube.com/watch?v=j3TK0fzvqjg)  **ŽEPEK -** za lažje delo si oglej [video](https://www.youtube.com/watch?v=J26wTCxUrhM) 

 Še več idej z video prikazom za zlaganje prtičkov lahko najdeš [**tukaj**](https://www.youtube.com/results?search_query=zlaganje+serviet).